วิตกสถานการณ์ในยูเครน!ทำดาวโจนส์ปิดร่วง,น้ำมันพุ่ง,ทองบวก
หุ้นดาวโจนส์ปิดร่วง 482.57 จุด ด้านราคาน้ำมันพุ่ง 1.28 ดอลลาร์ ขณะที่ทองคำบวก 7.60 ดอลลาร์ วิตกสถานการณ์ในยูเครน
23 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 33,596.61 จุด ลดลง 482.57 จุด หรือ -1.42%, ดัชนี เอสแอนด์พี 500 ปิดที่ 4,304.76 จุด ลดลง 44.11 จุด หรือ -1.01% และดัชนี แนสแดค ปิดที่ 13,381.52 จุด ลดลง 166.55 จุด หรือ -1.23%ดัชนีดาวโจนส์ตลาดหุ้นนิวยอร์กปิดร่วงลงในวันที่22 ก.พ. เนื่องจากนักลงทุนวิตกกังวลเกี่ยวกับสถานการณ์ตึงเครียดระหว่างรัสเซียและยูเครน หลังจากรัสเซียให้การรับรองเอกราชแก่แคว้นโดเนตสก์และลูฮันสก์ซึ่งตั้งอยู่ทางตะวันออกของยูเครน และส่งกำลังทหารเข้าไปยัง 2 แคว้นดังกล่าวแล้วจากปัจจัยดังกล่าว ทำให้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 1.28 ดอลลาร์ ปิดที่ 92.35 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน เพิ่มขึ้น 1.45 ดอลลาร์ ปิดที่ 96.84 ดอลลาร์ต่อบาร์เรลราคาทองคำโคเม็กซ์งวดส่งมอบเดือนเมษายน เพิ่มขึ้น 7.60 ดอลลาร์ ปิดที่ 1,907.40 ดอลลาร์ต่อออนซ์